Salomon Matthiae
Salomon Matthiae (1609 Lüneburg – 1665 Narva) oli vaimulik, Academia Gustaviana heebrea, kaldea, süüria, araabia ja kreeka keele professor ning 1638. aastal ka Academia Gustaviana rektor. Matthiae sündis Lüneburgis Saksamaal, kuid asus hiljem Hamburgist ümber Tallinnasse. 1636 kutsuti Salomon Matthiae Tartu ülikooli juurde heebrea keele professoriks. Lisaks hebrea keele professuurile oli 1637. aastast veel lisaks kreeka keele proefssuuris. Salomon Matthiae oli (1638, 1645 ja 1650) Academia Gustaviana rektor Tartus. 1642. aasta 20. juunil vahetas Matthiae mõlemad keeleprofessuurid Tartu Ülikooli usuteaduskonna teoloogia õppetooli vastu, kus tegutses 1650. aastani. Aastatel 1638–1650 oli S. Matthiae Tartu Jaani koguduse õpetaja, aastatel 1642–1650 Maarja-Magdaleena koguduse hooldajaõpetaja. Aastast 1650 oli Salomon Matthiae Narva Johannese saksa koguduse ülemkirikuõpetaja, aastatel 1664–1665 Narva ja Ingerimaa superintendent. Aastatel 1658—1660 oli ta Stettinis ülemdiakon ja ühtlasi teoloogia ning heebrea keele professor Stettini gümnaasiumis. Aastatel 1660 kuni surmani (1665) oli ta uuesti Narva Johannese koguduse ülemkirikuõpetajaks ja viimasel eluaastal ka Ingerimaa superintendendiks.